Selepas pengilhakan, Jepun berusaha untuk menindas tradisi dan budaya Korea, dan membangun serta melaksanakan dasar untuk kepentingan Jepun. Para pegawainya membina rangkaian pengangkutan dan komunikasi yang bergaya Eropah merentas negara untuk mengekstrak sumber dan tenaga buruh. Infrastruktur ini kebanyakannya dimusnahkan kemudian semasa Perang Korea. Sistem perbankan digabungkan dan mata wang Korea dihapuskan. Orang Jepun menghapuskan hierarki Joseon, memusnahkan sebahagan besar istana Gyeongbokgung, dan menggantikannya dengan bangunan pejabat kerajaan.